देहानि खौराः बादामखौ बयबो सुबुंफोरा जानो मोजां मोनो। फैदो बादामनि बागै इसे मिथनानै लानि- (1) बादामाव थानाय आयरन आरो केलसियामा थैयाव अक्सिजेनखौ मोजां रोखोमै थांलाय-फैलाय खालामहोयो आरो हारा बेगेंखौ गोख्रोङै लाखिनायनि हाबाफारि मावो। थैयाव मोन्नो हानाय आयरनआ थैनि जिबख्रिखौ बांहोयो। लोगोसेनो बैसो बांनायाव अस्टियपरसिस बेराम जानाया खम जायो। (2) मोनसे संदान्नायाव रोखा मोनथिनो मोन्दोंदि, सानफ्रामबो बादाम जाब्ला डाइबिटिस जानायनि खैफोदा 21 जौखोन्दो खम जायो। (3) जिंगा सिनायनिफ्राय रैखाथि मोन्नो बादामखौ जानांगौ । बादामाव ट्रिपटफान मुंनि एमिन एसिड थायो, जाय खर'-मेलेमखौ गाहामै लाखियो। (4) बादामाव अमेगा-6 फेटि एसिडखौ मोन्नाय जायो, जाय जिबख्रि आरो बिगुरखौ मोजां रोखोमै लाखियो। बेवहाय मोन्नो हानाय भिटामिन इआ मोखांनि महरखौ जोंखोल खालामो।